**Павел Васільевіч Нізкоўскі** (8 лістапада 1931, сяло Тур’я, Сноўскі раён, Чарнігаўская вобласць, УССР — 26 жніўня 2006, Полацк, Віцебская вобласць, Беларусь) — беларуска-руска-ўкраінскі пісьменнік-сатырык і пісьменнік-гумарыст, літаратурны крытык.

Біяграфія і творчы шлях
-----------------------

Нарадзіўся 8 лістапада 1931 года ў сяле Тур’я Чарнігаўскай вобласці. Тут жа скончыў сямігодку, затым — старэйшыя класы ў пасёлку Шчорс (цяпер горад Сноўск). У 1953 годзе скончыў Чкалаўскае ваенна-авіацыйнае вучылішча штурманаў у Арэнбургу. Пасля сканчэння вучылішча чатыры гады адслужыў у Забайкаллі штурманам на рэактыўных самалётах «Іл-18».

У выніку скарачэння арміі звольнены ў запас, працаваў настаўнікам у школе і паралельна, з 1960 па 1965 гады, асвойваў новую прафесію, навучаючыся на філалагічным факультэце ў Чыцінскім педагагічным інстытуце імя М. Чарнышэўскага. На чацвёртым курсе інстытута запрошаны на пасаду інспектара аддзела народнай адукацыі Карымскага раёна. Тут ён прапрацаваў у агульнай складанасці 19 гадоў.

З 1973 па 1983 гады загадваў прамыслова-транспартным аддзелам у раённай газеце «Красное знамя». Быў членам Саюза журналістаў СССР.

Са жніўня 1990 года па сямейных абставінах сям’я Нізкоўскіх пераехала ў Полацк. Тут П. В. Нізкоўскі наладзіў цесныя творчыя кантакты з гарадскімі літаратурнымі аб’яднаннямі «Полацкая галіна» і «Наддзвінне», пісаў артыкулы, рэцэнзіі, у якіх аналізаваў творчасць палачан, даваў рэкамендацыі пачынаючым аўтарам.  

Памёр 26 жніўня 2006 года ў Полацку.

Літаратурная дзейнасць
----------------------

Яшчэ ў школьныя гады юны Павел пачаў складаць першыя вершы. А першыя вопыты ў прозе адносяцца да 1970-х гадоў. Шмат друкаваўся ў мясцовых, раённых і цэнтральных СМІ. У жніўні 1980 года П. Нізкоўскі стаў удзельнікам абласной нарады маладых літаратараў, кіраўнікі творчых семінараў якой адзначылі высокі ўзровень яго баек у прозе, даволі рэдкі літаратурны жанр таго часу. Стараннямі сакратара абласной пісьменніцкай арганізацыі Яўгена Кураннога ў літаратурным альманаху «Сибирь» адбылася першая салідная публікацыя баек у прозе П. Нізкоўскага. А ў 1983 годзе ў часопісе «Байкал» была размешчана буйная падборка баек у прозе. Першая аўтарская кніга пісьменніка «Взгляд на мир» убачыла свет у 1985 годзе ва Усходне-Сібірскім кніжным выдавецтве. У анатацыі да яе адзначалася: *«У сваіх байках, напісаных прозай, ён высмейвае бюракратызм, прыстасаванства, фанабэрыю»*. Праз два гады ў гэтым жа выдавецтве выйшла аповесць Паўла Нізкоўскага «Пришей, Степан, половицу».

У 1990-х гадах выйшлі з друку яго кнігі празаічных баек і пародый «Чудо в перьях», «Виват, проказники, виват!», «Нестандартная любовь».

У прадмове кнігі «Чудо в перьях» адзначана: *«У байках адчуваюцца праблемы сённяшняга дня, дыханне нашага няпростага часу… Выклічуць не толькі ўсмешку, але і сур’ёзныя разважанні аб праблемах сучаснасці літаратурныя пародыі, поўныя мяккага гумару, а нярэдка і сарказму»*. Шмат публікацый яго твораў праходзіць у перыядычных выданнях, у тым ліку ў газеце «Вестник культуры», часопісе «Западная Двина», калектыўных зборніках.

У лютым 1998 года П. Нізкоўскі прыняты ў Беларускі літаратурны саюз «Полацкая галіна». Пры падтрымцы калег па арганізацыі ўбачылі свет кнігі яго аповесцяў «Осенний заезд», «Фёдор неугодный», былі апублікаваны падборкі вершаў і пародый у калектыўных зборніках «Полоцкий альбом», «Разлив», «Острова» і інш.

Як адзначалі літаратурныя крытыкі, у сваіх творах Павел Нізкоўскі прытрымліваўся яснасці, прастаты, і, у той жа час, мастацкага погляду на свет. Асабліва прыкметныя ў яго творчасці байкі ў прозе, у якіх аўтар у алегарычнай форме высмейваў адмоўныя бакі ў побыце і на вытворчасці: крывадушнасць, пратэкцыянізм, падхалімства… Мэтай гэтага было паляпшэнне рэчаіснасці.

У рукапісах знаходзіцца яшчэ некалькі скончаных і цікавых твораў П. Нізкоўскага: аповесці, паэмы, раман у дзвюх кнігах. У сваёй апошняй аўтабіяграфіі незадоўга да смерці ён адзначыў: *«Поўны творчых планаў — на зайздрасць іншым»*.

Бібліяграфія
------------

### Аўтарскія кнігі

* «Взгляд на мир». Басни в прозе / Павел Низковский; [Худож. В. В. Дейкун], 28 с. ил. 17 см, Иркутск Вост.-Сиб. кн. изд-во, 1985
* «Пришей, Степан, половицу». Сб. повестей и рассказов. Восточно-Сибирское кн.изд. Иркутск, 1987
* «Чудо в перьях». Басни в прозе и литературные пародии. Полоцк, 1991
* «Виват, проказники, виват!». Пародии на авторов сборника «Русло». БЛС «Полоцкая ветвь». Полоцк, 1997
* «Осенний заезд». Повесть. БЛС «Полоцкая ветвь». Полоцк, 2002
* «Фёдор неугодный». Повесть. БЛС «Полоцкая ветвь». Полоцк, 2002
* «Непойманные мысли». Басни в прозе, литературные пародии, юморески. Издатель Судник А. И. Полоцк, 2006 ISBN 985-6650-32-1

### Калектыўныя зборнікі і СМІ

* Басни в прозе. *«Учительская газета»*, газета, № 1 — 21, 1973
* *«Сибирь»*. Литературный альманах за 1980 г. Иркутск. 1980
* *«Байкал»*. Литературно-художественный журнал. Иркутск. № 3,1983
* Басни в прозе и пародии. *«Красное знамя»*, газета, 1968—1989 гг.
* Басни в прозе. *«Комсомолец Забайкалья»*, газета, 1969—1985 гг.
* Басни в прозе. *«Сельская новь»*, газета, 1979—1987 гг.
* Заявка на успех. О сб. стихов «Сумерки». *«Сцяг камунізму»*, газета, № 190(11200) от 04.12.1990. P.— 2-3
* *«Ладья»*. Второй сборник стихов литературной группы «Полоцкая ветвь». Литературные пародии. Полоцк, 1992. Р.— 100—107
* *«Полоцкій летописецъ»*. Историко-литературный журнал, Полоцк, № 1, 1992. Р.— 110
* *«Полоцкій летописецъ»*. Историко-литературный журнал. Полоцк, № 2, 1993. Р.— 100—103
* Литературные пародии. *«Вестник культуры»*, газета, № 2(6), октябрь, 1997. P.— 8
* Первое поручение. Главы из романа «Отравленные ложью». *«Вестник культуры»*, газета, — № 1(7), июль-август, 1998. P.— 7
* Басни в прозе и литературные пародии. *«Полоцкий вестник»*, газета, 1990—2000 гг.
* «Разлив». Пятый сборник стихотворений. БЛС «Полоцкая ветвь». Полоцк, 2000. С.— 173—185
* *«Полоцкий альбом»*. Стихи поэтов Полотчины. Logos, СПб, 2004. Р. — 174—178
* Нужна ли поэтическая индустрия? *«Вестник культуры»*, газета, № 6(25), 2005. P.— 2
* Пародии. *«Вестник культуры»*, газета, № 7(26), 2005. P.— 6
* Басни в прозе. *«Вестник культуры»*, газета, № 9(40), 2006. P.— 6
* Басни в прозе. *«Западная Двина»*, журнал, № 2(9), 2006. P.— 165—168
* «Все мы крови одной». Стихи и проза. Издатель А. Судник. Зелёная лампа. Полоцк, 2006. Р.— 88-95
* «Душа-звонница». Стихи, проза. Издатель А. Судник. Зелёная лампа. Полоцк, 2006. Р.— 111—115
* «Острова». Шестой сборник стихотворений. Полоцкое отделение БЛС «Полоцкая ветвь». Издатель А. Судник. Полоцк, 2006. Р.— 140—147

### СМІ пра аўтара і яго творчасць

* Автографы берите, пока нет очереди. Телятко А. *«Ленінскi сцяг»*, газета, № 44(8779), 04.05.1991. P.— 2
* Полоцкая ветвь. Светлый А. *«Новая газета»*, газета, № 4(61), 12.01.1993. P.— 3
* «Полоцкая ветвь»: шаги вперёд. Зайцев О. *«Журналист»*, газета, № 7(254), июнь, 1993. P.— 6
* Полоцкий альбом. *«Информ плюс»*, газета, № 36, 02.09.2004. P.— 2
* Достоинства и недостатки «Разлива». А. Я. *«Западная Двина»*, журнал, № 1(8), 2006. P.— 169—180
* «Осенний заезд». Книга почтой. *«Вестник культуры»*, газета, № 1(15), 2003. P.— 4
* «Фёдор неугодный». Книга Почтой. А. Я. *«Вестник культуры»*, газета, № 4(19), 2004. P.— 8

Крыніцы
-------

1. ↑   П. Низковский «Май-помазанец». Сайт писателя А. Раткевича
2. ↑   Архівавана 4 снежня 2011. Времен и судеб жаркий сплав. Г. Рогалёва. Сайт «Проза.ру»
3. ↑   Архівавана 4 мая 2012. Наши авторы

Спасылкі
--------

* Никита Огнев. Пятнадцать годовых колец на срезе «Полоцкой ветви»
* Наши авторы
* Публикация. Стр.6. (недаступная спасылка)
* «Слово писателя», газета. К 70-летию П.Низковского
* Официальный блог Беллитсоюза «Полоцкая ветвь». «Полоцкая ветвь» собирает друзей. 14.11.2011
* «Поэзии живительные строки»
* Галерея событий. 1998 год
* Библус. Павел Васильевич Низковский Архівавана 5 сакавіка 2016.
* Сводный электронный каталог
* Сайт Международного сообщества писательский союзов. Не гнётся «Полоцкая ветвь». «Общеписательская литературная газета», июль 2011, с.4 Архівавана 8 мая 2014.